Stari Grad (Sarajevo)

Stari Grad (cirilleg: Стари Град, "Citaa vegia") a l'è un comun del Canton e de la Citaa de Sarajevo. L'è anca el center storeg de la citaa e ne ciapa dent el toc oriental. A l'è tacad al comun de Ilijaš a'l nord, a Istočno Novo Sarajevo a sud e a ovest ai comun Centar e Novo Sarajevo. El comun l'è fait su de 16 comunitaa cont una superfiss de 55 km² a l'è el comun plussee grand de la Citaa de Sarajevo. La plupart dei edifizi plu cognossuds de Sarajevo i se trœven a Stari Grad, tant'mè la Mosqea de Gazi Husrev-beg e la Vijećnica, storega sed dol comun. Ind el censiment dei abitants del 1991, ind el comun i vivevan 50.744 aneme dei quai 48.794 ind el toc de la Citaa de Sarajevo e domà 1.950 ind i paes arent qe inn ciapads dent a'l comun.

Politega
El comun l'è governad de un sindeg cernid ogni quater agn grazia ai elezion comunai local qe i caten fœra anca el Consili Comunal, fait su de 31 consilier candidads dei partids politeg.
I poder e i mester dol sindeg e del Consili inn regolads dei lej federai.https://web.archive.org/web/20120913213955/http://www.starigrad.ba/bs/txt.php?id=124

Riferiments

 Olter projets 

Categoria:Comun del canton de Sarajevo